ai4bharat/Pralekha huggingface dataset:
সংস্কৃতিমন্ত্রক
নেতাজি ভারতীয়দের হৃদয়ে বেঁচে ছিলেন, বেঁচে রয়েছেন এবং ভবিষ্যতেও থাকবেন: ডক্টর অনিতা বসু পাফ
নেতাজি চেয়েছিলেন যুবসমাজকে তাদের মনের মধ্যে দেশকে সবার ওপরে রাখতে: শ্রীমতি রেনুকা মালাকার
নতুন দিল্লি, ২১ জানুয়ারি, ২০২২
নেতাজি সুভাষচন্দ্র বসুর ১২৫-তম জন্ম দিবসের প্রাক্কালে আজ ভারত সরকারের প্রেস ইনফরমেশন ব্যুরো এবং আঞ্চলিক আউট্রিচ ব্যুরো জয়পুর একটি ওয়েবিনারের আয়োজন করে। পরাক্রম দিবস-কে সামনে রেখেই এই ওয়েবিনারের আয়োজন করা হয়। আজাদী কা অমৃত মহোৎসবের অঙ্গ হিসেবে ভারত সরকার প্রতিবছর ২৩ জানুয়ারি নেতাজি সুভাষচন্দ্র বসুর জন্মদিবসটিকে পরাক্রম দিবস হিসেবে উদযাপন করার সিদ্ধান্ত নিয়েছে।
আজকের এই ওয়েবিনারে প্রধান বক্তা হিসেবে উপস্থিত ছিলেন নেতাজি সুভাষচন্দ্র বসুর কন্যা ডক্টর অনিতা বসু পাফ এবং নাতনি শ্রীমতি রেনুকা মালাকার। অতিথি বক্তা হিসাবে প্রবীণ সাংবাদিক শ্রী মহেশচন্দ্র শর্মা উপস্থিত ছিলেন।
নেতাজি কন্যা ডক্টর অনিতা বসু পাফ জার্মানি থেকে এই ওয়েবিনারে যোগ দেন। তিনি তার বক্তব্যে উল্লেখ করেন যে, নেতাজি ভারতীয়দের হৃদয়ে বেঁচে ছিলেন, বেঁচে রয়েছেন এবং ভবিষ্যতেও থাকবেন। যদিও তাঁর পিতা ধর্মপ্রাণ হিন্দু ছিলেন, কিন্তু তবুও তিনি সমস্ত ধর্মকে সম্মান করতেন।
তিনি বলেন, তার পিতা এমন একটি ভারতের স্বপ্ন দেখেছিলেন যেখানে সমস্ত ধর্ম শান্তিপূর্ণভাবে সহাবস্থান করবে। তিনি বলেন, নেতাজি লিঙ্গসমতা একজন চ্যাম্পিয়ন ছিলেন। তার দৃষ্টিভঙ্গি ছিল এমন একটি জাতি গড়ে তোলার যেখানে নারী ও পুরুষের কেবল একই অধিকার থাকবে না, একই দায়িত্ব পালন করতে পারবে।
ডক্টর অনিতা বসু পাফ স্বাধীনতা সংগ্রাম ও জাতি গঠনে নেতাজি সুভাষচন্দ্র বসুর জীবন ও অবদান সম্পর্কে বিস্তারিত আলোচনা করেন। তিনি বলেন যে, ভারতের আর্থিক ও অর্থনৈতিক শক্তির বিকাশের একটি স্বপ্ন নেতাজি দেখেছিলেন। ভারত স্বাধীন হওয়ার আগেই একটি পরিকল্পনা কমিশন গঠন করেছিলেন।
নেতাজি সুভাষচন্দ্র বসুর নাতনি এবং নেতাজী সুভাষ চন্দ্র বোস আইএনএ ট্রাস্ট-এর প্রাক্তন সেক্রেটারি জেনারেল ও বর্তমান ট্রাস্টি শ্রীমতি রেনুকা মালাকার তাঁর বক্তব্য উল্লেখ করেন যে, ভারতবাসীর প্রতি নেতাজির গভীর প্রেম ছিল। যুব সম্প্রদায় হচ্ছে ভারতের ভবিষ্যৎ। নেতাজি সর্বদাই চেয়ে ছিলেন যুব সমাজকে তাদের মনের মধ্যে থাকা জাতিকে সবার ওপরে রাখতে, যাতে ভারতকে অগ্রগতির পথে কেউ আটকাতে না পারে।
নেতাজি সুভাষচন্দ্র বসুর জীবনী নিয়ে বিশদভাবে বর্ণনা করার সময় বরিষ্ঠ সাংবাদিক ও লেখক শ্রী মহেশ চন্দ্র শর্মা বলেন যে, নেতাজি জাতিকে সর্বোচ্চ অগ্রাধিকার দিয়েছিলেন। তাই, যুবকদেরও সেই জাতির জন্য সংগ্রাম করা উচিত। যা হবে ঐক্যবদ্ধ, শক্তিশালী এবং ধর্ম ও বর্ণ বৈষম্য থেকে মুক্ত। তিনি জানান যে, জাতির প্রতি নেতাজীর যে উৎসর্গ তা ভারতের যুবকদের কাছে অনুপ্রেরণা হয়ে রয়েছে।
আজকের এই ওয়েবিনারের শুরুতে প্রেস ইনফরমেশন ব্যুরোর অতিরিক্ত মহাপরিচালক  ডক্টর প্রজ্ঞা পালিওয়াল গৌড় উদ্বোধনী ও স্বাগত ভাষণ দেন। তিনি তাঁর ভাষণে বলেন যে, নেতাজির অদম্য চেতনা এবং জাতির প্রতি নিঃস্বার্থ সেবাকে সম্মান ও স্মরণ করার জন্য ভারত সরকার দেশের মানুষের বিশেষ করে যুবকদের অনুপ্রাণিত করতে প্রতি বছর ২৩ জানুয়ারি, নেতাজির দিবসটিকে 'পরাক্রম দিবস' হিসেবে উদযাপন করার সিদ্ধান্ত নিয়েছে।
আজকের এই ওয়েবিনারে ২০০ জনেরও বেশি অংশগ্রহণ করেন।
ওয়েবিনারের শেষে তথ্য ও সম্প্রচার মন্ত্রকের উদ্যোগে নেতাজি সুভাষচন্দ্র বসুর ওপর একটি তথ্যচিত্র প্রদর্শন করা হয়।
এই ওয়েবিনারের সঞ্চালনা করেন প্রেস ইনফরমেশন ব্যুরো, জয়পুরের উপ অধিকর্তা শিব পাওয়ান সিং ফৌজদার।
CG/ SB
(Visitor Counter : 853
কৃষিমন্ত্রক
লকডাউনের মধ্যেই দেশ জুড়ে দ্রুতগতিতে মাঠ থেকে গম কাটার কাজ চলছে
নয়াদিল্লি, ২৮ এপ্রিল, ২০২০
লকডাউনের মধ্যেই দেশ জুড়ে মাঠ থেকে গম কাটার প্রক্রিয়া দ্রুতগতিতে চলছে। চলতি খরিফ মরশুমে ফসল কাটা সংক্রান্ত আদর্শ কর্মপরিচালন প্রণালী সম্পর্কে কৃষক ও শ্রমিকদের অবগত করা হচ্ছে। ইতিমধ্যেই কৃষি ও কৃষক কল্যাণ মন্ত্রকের পক্ষ থেকে আদর্শ কর্মপরিচালন প্রণালী কঠোরভাবে মেনে চলার জন্য রাজ্যগুলির কাছে পাঠানো হয়েছে যাতে কৃষক ও কৃষি শ্রমিকদের স্বাস্থ্য সুরক্ষা এবং করোনা ভাইরাসের সংক্রমণ প্রতিরোধ করা যায়।
রাজ্যগুলির থেকে প্রাপ্ত হিসাব অনুযায়ী, মধ্যপ্রদেশে প্রায় ৯৮-৯৯ শতাংশ, রাজস্থানে ৯২-৯৫ শতাংশ, উত্তর প্রদেশে ৮৫-৮৮ শতাংশ, হরিয়ানায় ৫৫-৬০ শতাংশ, পাঞ্জাবে ৬০-৬৫ শতাংশ এবং অন্যান্য রাজ্যে প্রায় ৮৮ শতাংশ পর্যন্ত গম ঘরে তোলার প্রক্রিয়া শেষ হয়েছে। মূল্য সহায়তা কর্মসূচির আওতায় কৃষকদের কাছ থেকে ন্যূনতম সহায়ক মূল্যে ডালশস্য ও তৈলবীজ সংগ্রহ প্রক্রিয়া বিভিন্ন রাজ্যে চালু রয়েছে। অন্ধ্রপ্রদেশ, তেলেঙ্গানা, রাজস্থান, মহারাষ্ট্র ও উত্তর প্রদেশ – এই ৫টি রাজ্য থেকে ৭২ হাজার ৪১৫ মেট্রিক টনের বেশি ছোলা সংগ্রহ করা হয়েছে।
তামিলনাডু, তেলেঙ্গানা, অন্ধ্রপ্রদেশ, মহারাষ্ট্র, কর্ণাটক, গুজরাট এবং ওডিশা – এই ৭টি রাজ্য থেকে ১ লক্ষ ২০ হাজার ২৩ মেট্রিক টনের বেশি অড়হর ডাল সংগ্রহ করা হয়েছে।
এছাড়াও, রাজস্থান, উত্তর প্রদেশ ও হরিয়ানা – এই ৩টি রাজ্য থেকে ১ লক্ষ ৮৩ হাজার ৪০০ মেট্রিক টনের বেশি সরষে সংগ্রহ করা হয়েছে।
এদিকে জাতীয় উদ্যান পালন পর্ষদ ৬১৮টি স্বীকৃত নার্সারির কাছ থেকে ফলমূল ও শাকসব্জি উৎপাদন সংক্রান্ত তথ্য সংগ্রহ করেছে। এই তথ্য কনফেডারেশন অফ ইন্ডিয়ান হটিকালচার, স্টেট হটিকালচার মিশন এবং রাজ্যস্তরীয় উদ্যান পালন কার্যালয়গুলিতে পাঠানো হয়েছে। উদ্যান পালকদের সুবিধার্থে আসন্ন চারাগাছ রোপণ মরশুমে পছন্দসই রোপণ সংক্রান্ত পরামর্শ দেওয়ার জন্য জাতীয় উদ্যান পালন পর্ষদের ওয়েবসাইটে বিভিন্ন তথ্য আপলোড করা হয়েছে।
(CG/BD/SB
কেন্দ্রীয়মন্ত্রিসভা
অন্তরীক্ষে শান্তিপূর্ণ উদ্দেশ্যে সহযোগিতার জন্য ভারত ও ভুটানের মধ্যে সমঝোতাপত্রটি অনুমোদন করেছে
নয়াদিল্লী, ৩০ ডিসেম্বর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা আজকের বৈঠকে অন্তরীক্ষে শান্তিপূর্ণ উদ্দেশ্যে সহযোগিতার জন্য ভারত ও ভুটানের মধ্যে সমঝোতাপত্রটি অনুমোদন করেছে। ব্যাঙ্গালোর/থিম্পুতে উভয় পক্ষ ১৯এ নভেম্বর এটি স্বাক্ষর করেছিল।
বিস্তারিত তথ্য :
এই সমঝোতাপত্র পৃথিবীর দূরসংবেদী ব্যবস্থা, কৃত্রিম উপগ্রহ মারফত যোগাযোগ ও উপগ্রহ ভিত্তিক দিক নির্দেশনা, মহাকাশবিজ্ঞান ও বিশ্ব ব্রহ্মান্ড নিয়ে গবেষণা, মহাকাশ যানের ব্যবহার ও মহাকাশ ব্যবস্থা এবং মহাকাশ প্রযুক্তির বিভিন্ন প্রয়োগের মতো সম্ভাবনাময় ক্ষেত্রে ভারত ও ভুটানের মধ্যে সহযোগিতা গড়ে তুলতে সাহায্য করবে।
সমঝোতাপত্রটি ভারতের মহাকাশ দপ্তর/ ভারতীয় মহাকাশ গবেষণা সংস্থা এবং ভুটানের তথ্য ও যোগাযোগ মন্ত্রকের সদস্যদের নিয়ে একটি যৌথ কর্মীগোষ্ঠী গঠন করবে। এই কর্মীগোষ্ঠী নির্দিষ্ট সময়ে বিভিন্ন পরিকল্পনার বাস্তবায়ন করবে।
বিভিন্ন কৌশল রূপায়ণ :
স্বাক্ষরিত সমঝোতাপত্রটি নির্দিষ্ট ক্ষেত্রে সহযোগিতার জন্য বিভিন্ন ব্যবস্থা নেবে, যৌথ কর্মীগোষ্ঠী গঠন করবে এবং নানা প্রকল্প বাস্তবায়নের সময় নির্ধারণ করে সেটি রূপায়ণ করবে।
গুরুত্বপূর্ণ প্রভাব :
এই সমঝোতাপত্র স্বাক্ষরিত হওয়ায় পৃথিবীর দূরসংবেদী ব্যবস্থাপনা, কৃত্রিম উপগ্রহ মারফত যোগাযোগ ব্যবস্থা, কৃত্রিম উপগ্রহের সাহায্যে দিক নির্দেশনা, মহাকাশ বিজ্ঞান ও বর্হিবিশ্বে বিভিন্ন গবেষণার ক্ষেত্রে দুটি দেশের মধ্যে সহযোগিতা গড়ে উঠবে।
সুবিধাভোগী :
ভুটান সরকারের সঙ্গে এই চুক্তির মাধ্যমে সহযোগিতার যে সুযোগ তৈরি হবে তার ফলে মানব জাতির উন্নয়নে মহাকাশ প্রযুক্তির প্রয়োগে যৌথ উদ্যোগ গড়ে উঠবে। এর মাধ্যমে এই অঞ্চলের সকল শ্রেণী উপকৃত হবে।
পশ্চাদপট :
আনুষ্ঠানিকভাবে মহাকাশ ক্ষেত্রে সহযোগিতার জন্য ভারত ও ভুটান আলোচনা করে আসছে। বিদেশ মন্ত্রকের উদ্যোগে ভুটানের সঙ্গে আন্তঃসরকারি স্তরে মহাকাশ ক্ষেত্রে সহযোগিতার বিষয়ে ২০১৭র নভেম্বরে একটি সমঝোতাপত্রের খসড়া তৈরি হয়। এরপর এই খসড়াটি ২০২০র ফেব্রুয়ারিতে দ্বিপাক্ষিক আলোচনায় স্থান পায় এবং তখন বিভিন্ন প্রস্তাব নিয়ে মতবিনিময় হয়।
কূটনৈতিক স্তরে আলাপ-আলোচনার পর উভয় পক্ষ একটি চূড়ান্ত খসড়া তৈরি করে। এরপর সেটি সংশ্লিষ্ট কর্তৃপক্ষের থেকে অনুমতি পাওয়ায় ১৯এ নভেম্বর দুই পক্ষ এটি স্বাক্ষর এবং হস্তান্তর করে।
বিজ্ঞানওপ্রযুক্তিমন্ত্রক
এআরআই-এর গবেষকরা রোগজীবাণুর সনাক্তকরণের জন্য ‘বাগ স্নিফার’নামে একটি যন্ত্র তৈরী করেছেন
নতুন দিল্লি, ১৯ এপ্রিল ২০২০
সরকারের বিজ্ঞান ও প্রযুক্তি বিভাগের অধীনে স্বায়ত্তশাসিত প্রতিষ্ঠান পুনের আগরকর রিসার্চ ইনস্টিটিউট  এর গবেষকরা, দ্রুত ব্যাকটিরিয়া সনাক্ত করার জন্য একটি স্বল্প ব্যয়ের সেন্সর বা সংবেদক তৈরি করেছেন। হালকা যন্ত্রটি মাত্র ৩০ মিনিটের মধ্যে এক মিলিলিটার নমুনা থেকে দশটি ব্যাকটেরিয়া কোষ সনাক্ত করতে পারে। বর্তমানে, তারা একসাথে পৃথককরণ এবং সনাক্তকরণের পদ্ধতি অনুসরন করে এসেরিচিয়া কোলি এবং সালমোনেলা টাইফিমুরিয়াম ব্যাক্টেরিয়ার ওপর কাজ করছেন।
এআরআই এর শীর্ষস্থানীয় গবেষক ডঃ ধনঞ্জয় বোদাস এবং তাঁর দল একে ‘বাগ স্নিফার’ বলে উল্লেখ করছেন। এটি এমন একটি বায়োসেন্সর যা ব্যাকটেরিয়ার উপস্থিতি সনাক্ত করতে সিনথেটিক পেপটাইডস, ম্যাগনেটিক ন্যানো পার্টিকলস এবং কোয়ান্টাম ডট ব্যবহার করে, জল এবং খাবারের মধ্যে থাকা রোগজীবাণুগুলির সনাক্তকরন করতে পারে, একইসঙ্গে এটি সুলভমূল্যে তৈরি করা সম্ভবপর- এবং এটি কার্যকর পদ্ধতি অনুসরন করতে পারে।
ডঃ ধনঞ্জয় বোদাস বলেছেন এই যন্ত্র তৈরী করতে যা উপকরন লাগে তা সহজেই পাওয়া যায়। তিনি আরও বলেছেন এই যন্ত্রের ফলে এধরনের গবেষনায় আরও অনেক পথ খুলে যাবে। এই গবেষনার কাজে ইন্ডিয়ান কাউন্সিল অফ মেডিকেল রিসার্চ  অর্থ সাহায্য করেছে।
(CG/TG
প্রধানমন্ত্রীরদপ্তর
শ্রী রোদ্দম নরসিমহার প্রয়াণে প্রধানমন্ত্রীর শোকপ্রকাশ
নতুন দিল্লি, ১৫ই ডিসেম্বর, ২০২০
শ্রী রোদ্দম নরসিমহার প্রয়াণে প্রধানমন্ত্রী শ্রী নরেন্দ্র মোদী শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন, “ শ্রী রোদ্দম নরসিমহা ভারতের জ্ঞানচর্চা ও অনুসন্ধিৎসার শ্রেষ্ঠ ঐতিহ্যকে লালিত করতেন। তিনি ছিলেন একজন অসামান্য বিজ্ঞানী, ভারতের উন্নয়নের জন্য যিনি উদ্ভাবন ও বিজ্ঞানের ক্ষমতাকে অভিষ্ট লক্ষ্যে পৌঁছানোর উপাদান হসেবে বিবেচনা করতেন। তাঁর প্রয়াণে আমি শোকাহত। তাঁর পরিবারের সদস্য ও বন্ধুবান্ধবদের সমবেদনা জানাই। ওঁ শান্তি। “
প্রধানমন্ত্রীরদপ্তর
জি-৭ শিখর সম্মেলনের ফাঁকে দক্ষিণ আফ্রিকার রাষ্ট্রপতির সঙ্গে প্রধানমন্ত্রীর বৈঠক
নয়াদিল্লি, ২৭ জুন, ২০২২
প্রধানমন্ত্রী শ্রী নরেন্দ্র মোদী জার্মানীর স্ক্লস এলমাউতে জি-৭ শিখর সম্মেলনের ফাঁকে ২০২২এর ২৭ জুন দক্ষিণ আফ্রিকার রাষ্ট্রপতি সিরিল রামাফোসা-র সঙ্গে সাক্ষাৎ করেন।
উভয় নেতা দুই দেশের দ্বিপাক্ষিক সম্পর্কের অগ্রগতির পর্যালোচনা করেন। বিশেষ করে ২০১৯ সালে সহযোগিতার ক্ষেত্রে যে কৌশলগত কর্মসূচি স্বাক্ষরিত হয়েছিল তার পর্যালোচনা করা হয়। শিক্ষা, প্রতিরক্ষা এবং কৃষিক্ষেত্রে যে উন্নয়ন হয়েছে সে বিষয়ে সন্তোষ প্রকাশ করেন এবং বাণিজ্য, বিনিয়োগ, খাদ্য নিরাপত্তা, প্রতিরক্ষা, ফার্মাসিউটিক্যালস, দক্ষতা উন্নয়ন, বিমা, স্বাস্থ্য ও মানুষে মানুষে যোগাযোগের মতো বিষয়গুলিতে দ্বিপাক্ষিক সম্পর্ক আরও নিবিড় করার ওপর গুরুত্ব দেন।
উভয় নেতা উন্নয়নশীল দেশগুলিতে কোভিড-১৯ প্রতিষেধক উৎপাদনে সহায়তার জন্য ২০২২এর জুন মাসে যে ডাব্লুটিও চুক্তি স্বাক্ষরিত হয়েছে তাকে স্বাগত জানান। ভারত এবং দক্ষিণ আফ্রিকা কোভিড-১৯এর চিকিৎসা ও এই রোগ প্রতিরোধে ট্রিপস-এর চুক্তির কিছু বিষয়ে ডাব্লুটিও-র সব সদস্য দেশগুলিকে ছাড় দেওয়া সম্পর্কিত প্রথম প্রস্তাবটি পেশ করেছে।
এছাড়া, বহুপাক্ষিক সমন্বয় বৃদ্ধির বিষয়ে, বিশেষ করে রাষ্ট্রসংঘ নিরাপত্তা পরিষদের পুনর্গঠনের ওপরেও আলোচনায় জোর দেওয়া হয়।
PG/PM/NS
(
সামাজিকন্যায়ওক্ষমতায়নমন্ত্রক
শ্রী থেওরচাঁদ গেহলত বৃহস্পতিবার ৭ টি জাতীয় প্রতিষ্ঠান এবং ৭টি কম্পোসিট আঞ্চলিক কেন্দ্রে একাধিক ক্ষেত্রে বিশেষ ভাবে সক্ষমদের এক ছাতার তলায় পরিষেবা প্রদানের জন্য ১৪টি কেন্দ্রের উদ্বোধন করবেন
নয়াদিল্লী, ১৬ জুন, ২০২১
কেন্দ্রীয় সামাজিক ন্যায়-বিচার ও ক্ষমতায়ণ মন্ত্রী শ্রী থেওরচাঁদ গেহলত বৃহস্পতিবার  ৭ টি জাতীয় প্রতিষ্ঠান এবং ৭টি কম্পোসিট আঞ্চলিক কেন্দ্রে একাধিক ক্ষেত্রে বিশেষ ভাবে সক্ষমদের এক ছাতার তলায় পরিষেবা প্রদানের জন্য ১৪টি কেন্দ্রের উদ্বোধন করবেন।বেলা ১১টায় ভার্চুয়াল প্ল্যাটফর্মের মাধ্যমে এই কেন্দ্রের উদ্বোধন করবেন তিনি।
বর্তমানে বিশেষভাবে সক্ষম ব্যক্তিদের ক্ষমতায়ণ দপ্তরের আওতাধীন এই জাতীয় প্রতিষ্ঠানগুলিতে যেকোন একটি প্রতিবন্ধী রোগের চিকিৎসার ওপর বিশেষ জোর দেওয়া হয়েছে এবং প্রাথমিকভাবে থেরাপিউটিক পরিষেবা প্রদানের ক্ষেত্রে দক্ষতা বৃদ্ধি করা হয়েছে। নবজাতক থেকে ৬ বছর বয়সী পর্যন্ত প্রতিবন্ধী শিশুদের চিকিৎসার ক্ষেত্রে বিপদ এড়াতে বিশেষভাবে সক্ষম ব্যক্তিদের ক্ষমতায়ণ দপ্তর দিল্লী, মুম্বাই, দেরাদুন, সেকেন্দ্রাবাদ, কলকাতা, কটক ও চেন্নাই-এর ৭টি জাতীয় প্রতিষ্ঠান এবং সুরেন্দ্রনগর, লক্ষ্ণৌ, ভুপাল, রাজনন্দগাঁও, পাটনা, নেল্লোর, কোঝিঁকোড়ের ৭টি বহু অংশ সমন্বিত আঞ্চলিক কেন্দ্রে এই ১৪টি চিকিৎসা কেন্দ্রের উদ্বোধন করা হবে। আপাতত প্রথম পর্যায়ে পরীক্ষামূলকভাবে এই কেন্দ্র চালু করা হচ্ছে। এখানে প্রতিবন্ধী শিশুদের চিকিৎসা, প্রাক বিদ্যালয়ে প্রশিক্ষণ, পুর্নবাসন ইত্যাদি সুবিধা নিরবচ্ছিন্নভাবে প্রদান করা হবে।
CG/SS/NS
(Visitor Counter : 91
জাহাজচলাচলমন্ত্রক
দেশে জলপথের উন্নয়ন
নতুন দিল্লি, ২৯ মার্চ, ২০২২
টেকনো- ইকনোমিক ফিজিবিলিটি এবং জাতীয় জলপথ বা এন ডবলু এস- এর বিস্তারিত প্রজেক্ট রিপোর্ট এর ভিত্তিতে কর্মপরিকল্পনা প্রণয়ন করা হয়েছে। যে পরিকল্পনাগুলি পণ্যসম্ভার এবং যাত্রী চলাচলের জন্য কার্যকর বলে প্রমাণিত হয়েছে। এ পর্যন্ত ২৬টি এন ডবলু এস-এর জন্য কর্মপরিকল্পনা এবং তাদের অবস্থানের  তালিকা প্রকাশ করা হয়েছে। অন্যদিকে, কর্ণাটক রাজ্যের জলপথের বিশদ বিবরণ দেওয়া হয়েছে।
এর পাশাপাশি, জলপথ প্রকল্পের সমাপ্তির জন্য নির্ধারিত লক্ষ্যমাত্রা এবং প্রত্যাশিত ব্যয় বিবরণ প্রকাশ করা হয়েছে।
আন্তঃ বেসিন জল স্থানান্তরের জন্য ১৯৮০ তা সালে তৈরি জাতীয় দৃষ্টিকোণ পরিকল্পনা -র অধীনে জাতীয় জল উন্নয়ন সংস্থা ৩০ টি লিঙ্ককে চিহ্নিত করেছে।
কেন-বেতওয়া লিঙ্ক হচ্ছে এনপিপির অধীনে প্রথম লিঙ্ক যা বাস্তবায়নের জন্য প্রস্তুত হয়ে রয়েছে। দেশের প্রধানমন্ত্রীর উপস্থিতিতে ২০২১ সালের মার্চ মাসে কেন- বেতওয়া লিঙ্ক প্রকল্প বাস্তবায়নের জন্য মধ্যপ্রদেশ এবং উত্তর প্রদেশ সরকারের সঙ্গে কেন্দ্রীয় সরকারের একটি ত্রিপাক্ষিক চুক্তি স্বাক্ষরিত হয়। কেন্দ্রীয় সরকার এই প্রকল্প বাস্তবায়নের জন্য অনুমোদন দিয়েছে। এই প্রকল্পের জন্য ২০২০-২১ সালে খরচ ধরা হয়েছে ৪৪৬০৫ কোটি টাকা। এরমধ্যে কেন্দ্রীয় সরকারের বরাদ্দের পরিমাণ ৩৯৩১৭ কোটি টাকা। গত ১১ ফেব্রুয়ারি, ২০২২ তারিখে জল শক্তি মন্ত্রকের মাধ্যমে এ জন্য একটি গেজেট বিজ্ঞপ্তি জারি করা হয়েছে।
দেশে পণ্যবাহী/ যাত্রী চলাচলের সম্ভাব্য পঁচিশটি জাতীয় জলপথের তালিকা-
১) জাতীয় জলপথ-১
গঙ্গা- ভাগীরথী- হুগলি নদী ব্যবস্থা। উত্তর প্রদেশ, বিহার, ঝাড়খন্ড এবং পশ্চিমবঙ্গ।
২) জাতীয় জলপথ-২
ব্রহ্মপুত্র নদী। ধুব্রি, সাদিয়া। আসাম।
৩) জাতীয় জলপথ-১৬
বরাক নদী। আসাম।
৪) জাতীয় জলপথ-৩
পশ্চিম উপকূল খাল। কোট্টাপুরম কোল্লাম, চম্পা করা এবং উদ্যোগ মন্ডল খাল। কেরালা।
৫) জাতীয় জলপথ- ৪।
কৃষ্ণা নদী। বিজয়ওয়াড়া- মুক্তালা। অন্ধ্রপ্রদেশ।
৬) জাতীয় জলপথ-৫
ধামরা প্যারাডিও হয়ে মঙ্গলাগাড়ি হয়ে পাকোপাল। ওড়িশা।
৭) জাতীয় জলপথ- ৮
আলাপ্পুঝা- চাঙ্গানাসেরি খাল। কেরালা।
৮) জাতীয় জলপথ-৯
আলাপ্পুঝা-কোট্টায়াম- অ্যাথিরাম্পুঝা খাল। কেরালা।
৯) জাতীয় জলপথ-২৭
কাম্বার জুয়া নদী। গোয়া।
১০) জাতীয় জলপথ-৬৮
মান্ডোভি নদী। গোয়া।
১১) জাতীয় জলপথ-৮৬
রূপনারায়ন নদী। পশ্চিমবঙ্গ।
১২) জাতীয় জলপথ-৯৭
সুন্দরবন জলপথ। পশ্চিমবঙ্গ।
১৩) জাতীয় জলপথ-১১১
জুয়ারি নদী। গোয়া।
১৪) জাতীয় জলপথ-১০
আম্বা নদী। মহারাষ্ট্র।
১৫) জাতীয় জলপথ-৪০
ঘাগড়া নদী। বিহার।
১৬) জাতীয় জলপথ-৪৪
ইছামতি নদী। পশ্চিমবঙ্গ।
১৭) জাতীয় জলপথ-৫২
কালী নদী। কর্ণাটক।
১৮) জাতীয় জলপথ-৫৭
কপিলী নদী। আসাম।
১৯) জাতীয় জলপথ-২৫
চাপোরা নদী। গোয়া।
২০) জাতীয় জলপথ-৩৭
গণ্ডক নদী। বিহার।
২১) জাতীয় জলপথ-২৮
দাভোল ক্রিক ভাসিস্টি নদী। মহারাষ্ট্র।
২২) জাতীয় জলপথ-৭৩
নর্মদা নদী। মহারাষ্ট্র ও গুজরাট।
২৩) জাতীয় জলপথ-৮৫
রেভাদন্ডা ক্রিক- কুন্ডলিকা নদী ব্যবস্থা। মহারাষ্ট্র।
২৪) জাতীয় জলপথ-৯৪
শোন নদী। বিহার।
২৫) জাতীয় জলপথ-১০০
তাপি নদী। মহারাষ্ট্র ও গুজরাট।
২৬) জাতীয় জলপথ-৩১
ধানসিঁড়ি নদী। আসাম।
আজ রাজ্যসভায় এক লিখিত প্রশ্নের জবাবে কেন্দ্রীয় জাহাজ চলাচল মন্ত্রী শ্রী সর্বানন্দ সোনোয়াল এই তথ্য জানিয়েছেন।
CG/ SB
(Visitor Counter : 90
স্বাস্থ্যওপরিবারকল্যাণমন্ত্রক
সাংসদদের মধ্যে সচেতনতা গড়ে তুলতে বিশ্ব হেপাটাইটিস দিবসে দ্বিতীয় এমপ্যাথি ই-কনক্লেভে ডঃ হর্ষবর্ধনের অংশগ্রহণ
নয়াদিল্লি, ২৮ জুলাই, ২০২০
বিশ্ব হেপাটাইটিস দিবসে দ্বিতীয় এমপ্যাথি ই-কনক্লেভের আয়োজন করেছে ইন্সটিটিউট অফ লিভার অ্যান্ড বাইলিয়ারি সায়েন্সেস । এই অনুষ্ঠানে প্রধান অতিথি হিসাবে উপস্থিত ছিলেন লোকসভার অধ্যক্ষ শ্রী ওম বিড়লা। আইন ও বিচার মন্ত্রী শ্রী রবিশঙ্কর প্রসাদ অনুষ্ঠানে ডিজিটাল মাধ্যমে অংশগ্রহণ করেছেন। কেন্দ্রীয় স্বাস্থ্য ও পরিবার কল্যাণ মন্ত্রী ডঃ হর্ষ বর্ধন অনুষ্ঠানে সাম্মানিক অতিথি হিসাবে উপস্থিত ছিলেন। সাংসদদের মধ্যে হেপাটাইটিসের বিষয়ে সচেতনতা গড়ে তুলতে ভারতীয় বিমানবন্দর কর্তৃপক্ষের সঙ্গে যৌথ উদ্যোগে এই অনুষ্ঠানের আয়োজন করা হয়েছে।
আইএলবিএস – এর নির্দেশক ডঃ এস কে সারি অনুষ্ঠানে স্বাস্থ্যকর যকৃৎ এবং হেপাটাইটিসের বিরুদ্ধে মানুষকে সচেতন করে তোলার জন্য বেশ কিছু তথ্য উপস্থাপন করেছেন। এই অনুষ্ঠানের মূল ভাবনা ছিল – “এমপাওয়ারিং পিপল ইন হেপাটাইটিস : দ্য এমপ্যাথি ক্যাম্পেন”।
এই সম্মেলনের উদ্বোধন করে লোকসভার অধ্যক্ষ শ্রী ওম বিড়লা বলেছেন, মহামারীর এই সময়ে অনুষ্ঠানটি বৈদ্যুতিন প্রক্রিয়ায় আয়োজন করতে হয়েছে। পৃথিবী থেকে হেপাটাইটিস-সি নির্মূল করা এবং ২০৩০ সালের মধ্যে হেপাটাইটিস-বি সংক্রমিতদের সংখ্যা কমানোর জন্য বিশ্ব স্বাস্থ্য সংস্থার উদ্যোগে সাহায্য করতে ভারত অঙ্গীকারবদ্ধ। এই অসুখের বিষয়ে সচেতনতা গড়ে তুলতে এটিকে জনআন্দোলনে রূপ দেওয়ার প্রয়োজন।
ডঃ হর্ষ বর্ধন অনুষ্ঠানে সকলকে স্বাগত জানিয়ে বলেছেন, কোভিড মহামারীর সময়ে আমাদের সকলের যকৃৎ সুরক্ষিত রাখা প্রয়োজন। প্রধানমন্ত্রী শ্রী নরেন্দ্র মোদীর সক্রিয় উদ্যোগে দেশে আমরা কোভিড-১৯ সংক্রমণ নিয়ন্ত্রণ করতে পেরেছি। কোভিড সংক্রমণের কারণে মৃত্যু হার ২-৩ শতাংশের মধ্যে এবং বেশিরভাগ সংক্রমিত ব্যক্তিই উপসর্গহীন। যাঁরা অন্যান্য জটিল অসুখে ভুগছেন, যেমন - ডায়াবেটিস, স্থুলতা অথবা যকৃতের নানা অসুখ – তাঁদের এই সময়ে সতর্ক থাকা প্রয়োজন। আয়ুষ্মান ভারত – হেলথ অ্যান্ড ওয়েলনেস সেন্টারগুলি নিরলসভাবে এই মহামারী মোকাবিলায় চিকিৎসা করে চলেছে।
হেপাটাইটিস প্রসঙ্গে ডঃ হর্ষ বর্ধন বলেছেন, হেপাটাইটিস বর্তমানে একটি আন্তর্জাতিক সমস্যা। অথচ আমাদের দেশে জনসাধারণ এবং অনেক চিকিৎসক-ই ভাইরাল হেপাটাইটিসের বিষয়ে অবগত নন। হেপাটাইটিস-বি এবং সি যকৃৎ ক্যান্সার এবং যকৃতের নানা জটিল অসুখের মূল কারণ। কিন্তু, দীর্ঘস্থায়ী ভাইরাল হেপাটাইটিস সংক্রমিতরা জানতেই পারেন না যে, তাঁদের অসুখের মূল কারণ কি! এই কারণে ‘টক, টেস্ট অ্যান্ড ট্রিট’ – এই উদ্যোগের মাধ্যমে বিভিন্ন অসরকারি সংগঠনগুলিকে আইএলবিএস – এর কর্মসূচিতে সামিল হওয়ার জন্য কেন্দ্রীয় স্বাস্থ্য ও পরিবার কল্যাণ মন্ত্রী আহ্বান জানিয়েছেন।
(CG/BD/SB
রেলমন্ত্রক
মেট্রো রেল কোভিড আদর্শ আচরণ সম্পর্কে যাত্রীদের মধ্যে সচেতনতা আরও বাড়িয়েছে
কলকাতা, ১৯ এপ্রিল, ২০২১
কোভিড মহামারী সংক্রমণ প্রতিরোধে এবং মারণ ওই ভাইরাসের ব্যাপারে যাত্রীদের মধ্যে সচেতনতা গড়ে তুলতে মেট্রো রেল কর্তৃপক্ষ পরিষেবা শুরুর দিন থেকেই নো মাস্ক, নো মেট্রো অর্থাৎ মাস্কের ব্যবহার ছাড়া মেট্রোয় যাতায়াত নয় অভিযান গ্রহণ করেছে।
কোভিড আদর্শ আচরণ সম্পর্কে মেট্রো যাত্রীদের মধ্যে সচেতনতা বাড়াতে সমস্ত স্টেশনে ব্যানার ও পোস্টার প্রদর্শনের পাশাপাশি গণজ্ঞাপন ব্যবস্থায় নিয়মিত কোভোড আচরণ সম্পর্কে ঘোষণা করা হচ্ছে। রেল সুরক্ষা বাহিনীর  পক্ষ থেকেও নিয়মিত ভাবে সমস্ত স্টেশনে অভিযান চালানো হচ্ছে। এমনকি প্ল্যাটফর্মে বসানো টিভিগুলিতেও কোভিড সচেতনতা মূলক ভিডিও প্রদর্শিত হচ্ছে।
এই অভিযানে মেট্রো পরিষেবা ব্যবহারকারীদের স্টেশন চত্ত্বরে এবং ট্রেনে যাতায়াতের সময় মাস্ক ব্যবহারে অনুরোধ করা হচ্ছে। সেই সঙ্গে যাত্রীদের সামাজিক দূরত্ব বজায় রাখার পরামর্শ দেওয়া হচ্ছে। ইতিমধ্যেই মেট্রো স্টেশনগুলিতে স্যানিটাইজার সরবরাহকারী যন্ত্র বসানো হয়েছে। যাত্রীরা এই স্যানিটাইজার ট্রেনে ওঠার পূর্বে ব্যবহার করতে পারেন। মারণ এই ভাইরাস সম্পর্কে কর্তব্যরত মেট্রো কর্মীরা নিয়মিত ভাবে সংক্রমণ ঠেকাতে যাত্রীদের সহযোগিতার অনুরোধ জানাচ্ছেন।
CG/BD/AS/
(Visitor Counter : 13
সড়কপরিবহণওমহাসড়কমন্ত্রক
মোটর সাইকেলে ভ্রমণকারী শিশুদের নিরাপত্তার জন্য খসড়া বিধি জারি
নয়াদিল্লি, ২৬ অক্টোবর, ২০২১
২০১৯ সালের ৯ অগাস্ট ‘ সালে মোটর যান  আইন২০১৯ ’-এর ১২৯ নম্বর ধারা সংশোধন করা হয়। সংশোধিত আইনে বলা হয়েছে যে, কেন্দ্রীয় সরকারের নিয়ম অনুসারে চার বছরের কম বয়সী শিশুদের মোটর সাইকেলে চড়া বা ভ্রমণের সময় সুরক্ষা ব্যবস্থা সুনিশ্চিত করতে হবে। সেই অনুসারে সড়ক, পরিবহণ ও মহাসড়ক মন্ত্রক চলতি বছরের ২১ অক্টোবর এ বিষয়ে একটি খসড়া বিধি তৈরি করেছে। এই খসড়া বিধিতে বলা হয়েছে, চার বছরের কম বয়সী শিশুদের মোটর সাইকেলে ভ্রমণের সময় চালকের সঙ্গে তারও নিরাপত্তা সংক্রান্ত সাজসরঞ্জাম নিশ্চিত করতে হবে। ভারতীয় মানক ব্যুরো আইন ২০১৬’র আওতায় নির্ধারিত হেলমেট পাওয়া না যাওয়া পর্যন্ত ৯ মাস থেকে ৪ বছর বয়সী শিশুর মাথায় উপযুক্ত হেলমেট ব্যবহার করতে হবে। মোটর সাইকেলে ভ্রমণের সময় চার বছর পর্যন্ত শিশু থাকলে গাড়ির সর্বোচ্চ গতি ঘন্টায় ৪০ কিলোমিটারের মধ্যে রাখতে হবে। বিস্তারিত জানতে এই লিঙ্কে ক্লিক করুন - https://static.pib.gov.in/WriteReadData/specificdocs/documents/2021/oct/doc2021102601.pdf
CG/SS/SB
(Visitor Counter : 142
স্বাস্থ্যওপরিবারকল্যাণমন্ত্রক
রাজ্য/ কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/ কেন্দ্রশাসিত অঞ্চলগুলিকে ১৪১ কোটি ৮০ লক্ষ কোভিড টিকার ডোজ সরবরাহ করা হয়েছে
রাজ্য/ কেন্দ্রশাসিত অঞ্চলগুলির কাছে ১৬ কোটি ৪২ লক্ষ টিকার ডোজ মজুত রয়েছে
নতুন দিল্লি, ১৬ ডিসেম্বর, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/ কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/ কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/ কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/ কেন্দ্রশাসিত অঞ্চলগুলিকে এখনও পর্যন্ত ১৪১ কোটি ৮০ লক্ষ ৪২ হাজার ২১০টি টিকার ডোজ সরবরাহ করা হয়েছে।
এমনকি, রাজ্য/ কেন্দ্রশাসিত অঞ্চলগুলির কাছে টিকাকরণের জন্য ১৬ কোটি ৪২ লক্ষ ১২ হাজার ৫০৬টি ডোজ হাতে রয়েছে।
CG/SS/SKD/
(Visitor Counter : 103
স্বাস্থ্যওপরিবারকল্যাণমন্ত্রক
বিরল রোগ-ব্যাধি প্রতিকার নীতি
নয়াদিল্লি, ২৩ জুলাই, ২০২১
জাতীয় বিরল রোগ-ব্যাধি প্রতিকার নীতি, ২০২১ চূড়ান্ত করে তা ইতিমধ্যেই জনসমক্ষে প্রকাশ করা হয়েছে। এই লিঙ্কে নীতি সম্পর্কিত বিশদ বিবরণ দেওয়া রয়েছে - https://main.mohfw.gov.in/documents/policy.
বিরল রোগ-ব্যাধি প্রতিকার নীতির উদ্দেশ্যই হ’ল প্রাক্-প্রসব ও প্রসব পরবর্তী সময়ে; গর্ভধারণের পূর্বে ও পরে উপযুক্ত চিকিৎসার পাশাপাশি, সচেতনতা গড়ে তুলে নবজাতকের বিরল অসুস্থতায় আক্রান্ত হওয়ার ঝুঁকি কমানো। এই নীতিতে বিরল রোগাক্রান্ত ব্যক্তিদের সুলভে স্বাস্থ্য পরিষেবা পৌঁছে দেওয়া হয়।
বিরল রোগে আক্রান্ত ব্যক্তিদের চিকিৎসায় এই নীতিতে আর্থিক সাহায্য দেওয়া হয়ে থাকে। রাষ্ট্রীয় আরোগ্য নীতি কর্মসূচির আওতায় একবার চিকিৎসার প্রয়োজন রয়েছে, এমন বিরল রোগে আক্রান্ত ব্যক্তিদের ২০ লক্ষ টাকা পর্যন্ত সহায়তা দেওয়া হয়ে থাকে। দারিদ্র্য সীমার নীচে থাকা ব্যক্তিদের জন্যই কেবল এই আর্থিক সুবিধা সীমাবদ্ধ নয়, বরং প্রধানমন্ত্রী জনআরোগ্য যোজনার নিয়ম-নীতি অনুযায়ী যোগ্য ব্যক্তিদেরকেও, যা মোট জনসংখ্যার প্রায় ৪০ শতাংশ তাঁরাও এই আর্থিক সুবিধা সরকারি টার্সিয়ারি হাসপাতালগুলিতে পেয়ে থাকেন।
রাজ্য সরকারগুলিও বিরল রোগাক্রান্ত ব্যক্তিদের সাহায্য দেওয়ার বিষয়টি বিবেচনা করতে পারে। সম্পদের সীমাবদ্ধতা এবং প্রাপ্ত সম্পদের সর্বাধিক সদ্ব্যবহারের বিষয়টিকে বিবেচনায় রেখে সরকার স্বেচ্ছায় ব্যক্তি-বিশেষ এবং কর্পোরেট ক্ষেত্র থেকে বিরল রোগের চিকিৎসার জন্য অনুদান সংগ্রহ করতে একটি বিকল্প তহবিল গড়ে তুলবে।
বর্তমানে দারিদ্র্য সীমার কাছাকাছি থাকা ব্যক্তি এবং যে সমস্ত দরিদ্র রোগী প্রধানমন্ত্রী জনআরোগ্য যোজনার নিয়ম-নীতি অনুযায়ী যোগ্য বলে বিবেচিত হন, তাঁদের আর্থিক সহায়তা দেওয়া হয়ে থাকে। চলতি অর্থবর্ষে বিরল রোগ-ব্যাধি প্রতিকারের জন্য ২৫ কোটি টাকার তহবিল গঠন করা হয়েছে।
লোকসভায় আজ এক প্রশ্নের লিখিত জবাবে এই তথ্য দেন স্বাস্থ্য ও পরিবার কল্যাণ প্রতিমন্ত্রী ডঃ ভারতী প্রবীণ পাওয়ার।
CG/BD/SB
(Visitor Counter : 315
স্বাস্থ্যওপরিবারকল্যাণমন্ত্রক
কোভিড-১৯ আক্রান্ত ব্যক্তিদের জন্য নতুন স্বাস্থ্য পরিষেবা কর্মসূচি
নয়াদিল্লি, ১৫ সেপ্টেম্বর, ২০২০
কোভিড-১৯ মোকাবিলার সঙ্গে যুক্ত স্বাস্থ্যকর্মীদের জন্য প্রধানমন্ত্রী গরীব কল্যাণ প্যাকেজের আওতায় কিছু সুযোগ-সুবিধার সংস্থান রয়েছে। কেন্দ্রীয় স্তরের এই প্রকল্প অনুযায়ী, কমিউনিটি স্বাস্থ্যকর্মীরা সহ প্রথাগত স্বাস্থ্য পরিচর্যার সঙ্গে যুক্ত কর্মীরা ৫০ লক্ষ টাকার বিমার সুবিধা পেয়ে থাকেন। কোভিড-১৯ জনিত কারণে মৃত্যু হলেও স্বাস্থ্যকর্মীরা বিমার সুবিধা পাবেন।
কর্মসূচির আওতায় বেসরকারি হাসপাতালের কর্মী / অবসরপ্রাপ্ত কর্মী / স্বেচ্ছাসেবক / স্থানীয় শহরাঞ্চলীয় স্বশাসিত প্রশাসনের কর্মী / চুক্তিবদ্ধ কর্মী / দৈনিক মজুরির ভিত্তিতে নিযুক্ত কর্মী অথবা আউটসোর্স বা বাইরে থেকে নিয়ে আসা কর্মীরাও বিমার এই সুবিধা পাবেন। বিমার এই সুবিধা অন্যকোনও বিমার সুবিধার থেকে সম্পূর্ণ আলাদা। এছাড়াও, কেন্দ্রীয় সরকার কোভিড-১৯-এর দরুণ আক্রান্তদের চিকিৎসার জন্য আয়ুষ্মান ভারত-প্রধানমন্ত্রী জন আরোগ্য যোজনার আওতায় বার্ষিক পরিবারপিছু ৫ লক্ষ টাকার চিকিৎসার সুবিধা প্রদান করছে।
রাজ্যসভায় আজ এক লিখিত জবাবে এই তথ্য জানান কেন্দ্রীয় স্বাস্থ্য ও পরিবারকল্যাণ প্রতিমন্ত্রী শ্রী অশ্বিনী কুমার চৌবে।
(CG/BD/DM